CELEX: 62020TN0160
Language: lv
Date: 2020-03-27 00:00:00
Title: Lieta T-160/20: Prasība, kas celta 2020. gada 27. martā – 3M Belgium/ECHA

15.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 201/31
            
         
      Prasība, kas celta 2020. gada 27. martā – 3M Belgium/ECHA
      
      (Lieta T-160/20)
      (2020/C 201/43)
      Tiesvedības valoda – angļu
      
         Lietas dalībnieki
      
      
         Prasītāja: 3M Belgium (Diegem, Beļģija) (pārstāvji: J.-P. Montfort un T. Delille, advokāti)
      
         Atbildētāja: Eiropas Ķimikāliju aģentūra (ECHA)
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt ECHA2020. gada 16. janvāra lēmumu ECHA/01/2020 “To vielu, kas rada ļoti lielas bažas, iekļaušana kandidātvielu sarakstā iespējamai iekļaušanai XIV pielikumā”REACH regulā (1) – attiecībā uz sarakstu “Perfluorbutānsulfonskābe (PFBS) un tās sāļi”;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Savas prasības pamatošanai prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka pārsūdzētajā lēmumā nav ievērotas REACH regulas 57. panta f) punkta prasības un ka atbildētāja ir pieļāvusi acīmredzamu kļūdu novērtējumā, jo tā nav pierādījusi, ka šī viela var izraisīt nopietnu ietekmi uz cilvēku veselību vai apkārtējo vidi.
               
            
                  2.
               
               
                  Ar otro pamatu tiek apgalvots, ka pārsūdzētajā lēmumā nav ievērots tiesiskās drošības princips, tai skaitā prognozējamības princips, jo prasītājai netika dota jebkāda iespēja noskaidrot vai pārliecināties par definīcijām, kritērijiem vai faktoriem, uz kuriem ECHA balstījusies, pieņemot savu lēmumu.
               
            
         (1)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV 2006, L 396, 1. lpp.).